
	Pieteikums Nr.3232-2026

Būvprojekta „Ventspils iela, Liepāja (17000120902), Rudzu iela, Liepāja (17000120913)” lietus kanalizācijas izbūvei Ventspils - Rudzu ielas krustojumā un iepretim privātīpašumam Ventspils 44, Liepājā”, izstrādei
	LIEPĀJAS KOMUNĀLĀ PĀRVALDE



Akciju sabiedrība „Gaso” (turpmāk – GASO) informē, ka, veicot minētās būvniecības dokumentācijas izstrādi, jāievēro šādi nosacījumi:
1. Būvprojekta izstrāde un saskaņošana jāveic, ievērojot Būvniecības likuma, Enerģētikas likuma, Aizsargjoslu likuma, Latvijas būvnormatīvu (LBN), Latvijas standartu (LVS) un citu spēkā esošo normatīvo dokumentu prasības.
2. Uzrādīt esošos vidējā (P < 0,4 MPa) un zemā (P < 0,005 MPa) spiediena  gāzesvadus.
Informāciju par gāzesvadiem, to iekārtām, skaitu un izvietojumu darba kārtībā uzzināt GASO Liepājas iecirknī.
3. Nepieciešamības gadījumā projektēšanas gaitā pieaicināt sertificētu attiecīgo inženiertīklu projektētāju, lai izvērtētu gāzesvadu aizsardzības pasākumus.
4. Uzklājot asfalta vai cita veida segumu, pazemes gāzesvadu armatūru kapes jāsaglabā; kapju vākiem jābūt vienā līmenī ar segumu. Gadījumos, ja esošā seguma vietā tiek uzklāts jauns asfalta segums, pazemes gāzesvadu ierīču kapes jānomaina pret "peldošām" kapēm. Kapju pacelšanu (pazemināšanu) un esošo kapju nomaiņu pret "peldošām" veic pasūtītājs par objekta izbūvei paredzētājiem līdzekļiem. Kapju pārvietošanas darbu kvalitātes atbilstību, kā arī pielietojamo kapju raksturojošus lielumus (materiāls, izmēri u.c.) jāuzrāda GASO Liepājas iecirkņa pārstāvjiem.
5. Ja izmainās seguma līmenis, gāzesvada ierīču pagarināšanas vai saīsināšanas darbus veic GASO Liepājas  iecirknis pēc pasūtītāja rakstiska iesnieguma, kurā garantēta darbu apmaksa. Darbu izmaksas pēc spēkā esošā cenrāža jāparedz būvprojekta tāmē.
6. Topogrāfiju saskaņot interneta vietnē https://www.gaso.lv/topografijas-saskanosana.
7. Izstrādāto būvniecības dokumentāciju (iekļaujot būvprojektu DWG formātā) saskaņošanai GASO iesniegt būvniecības informācijas sistēmā BIS vai GASO Liepājas iecirknī elektroniski.
8. Tehnisko noteikumu derīguma termiņš – 2 gadi.

Pielikumā esošo gāzesvadu shēma uz 1 lpp.

